เรื่องร้องเรียน: เรื่องสิ่งแวดล้อม สุขภาพ และเวลาในการก่อสร้าง เนื่องจากมีการก่อสร้างทางด้านหลังกำแพงของหมู่บ้านของบริษัท แวลู พร็อพเพอร์ตี้ ดีเวลลอปเม้นท์ จำกัด ตรงนี้สิ่งที่ได้รับผลกระทบเลยนะครับ จะเป็นเรื่องของสิ่งแวดล้อม ฝุ่นแดงที่คลุ้งมาจากการก่อสร้าง เนื่องจากเวลารถวิ่งหรือก่อสร้างจะมีฝุ่นเยอะตรงนี้ยังไม่รวมถึงควันของท่อรถที่เข้ามาทำงาน ซึ่งฝุ่นตรงนี้จะเข้าไปในบ้านเยอะมากทำให้ข้าวของเครื่องใช้/รถ/เฟอร์นิเจอร์เสียหาย มีฝุ่นจับเยอะมากและยากที่จะล้างออก และที่สำคัญที่สุดคือสุขภาพของผู้ที่อยู่อาศัย เด็ก,ผู้สูงอายุ ตรงนี้ผมกังวลเกี่ยวกับเรื่องปอดและปัญหาสุขภาพอื่นๆที่จะตามมา และเวลาการก่อสร้างก็ไม่ตรงตามเวลาที่กฎหมายกำหนด หลังเวลา18.00 น.ก็ยังมีการก่อสร้างและรถวิ่งอยู่ ซึ่งตรงนี้จะส่งผลกระทบกับผู้ที่พักอาศัยในบริเวณดังกล่าวเป็นอย่างมาก รวมถึงวันอาทิตย์ก็ยังคงการมีการเดินรถและได้ยินเสียงการก่อสร้างอยู่ส่งผลกระทบทำให้ผู้คนที่อาศัยอยู่ละแวกใกล้เคียงไม่ได้พักผ่อน สำหรับเรื่องเรื่องฝุ่นมีการแจ้งกับทาง ผู้รับเหมาไปบ้างแล้วนะครับว่าอยากจะให้มีการทำสแลนกันฝุ่น,ให้มีรถน้ำวิ่งก่อนที่จะมีการก่อสร้างทุกครั้ง แต่ก็มีการนำรถน้ำมาวิ่ง แต่บางทีก่อเห็นก่อสร้างเลยไม่ยอมเอารถน้ำมาวิ่งก่อน ยังไงฝากรบกวนเรื่องดังกล่าวด้วยครับเดือดร้อนจิงๆครับ ขอบคุณมากครับ
การดำเนินการของเจ้าหน้าที่: กรณีนี้เจ้าหน้าที่พร้อมผู้ร้องเรียนได้เข้าตรวจสอบสถานที่ก่อให้เกิดฝุ่นแล้ว พบว่า ผู้ประกอบการกำลังดำเนินการติดตั้งสแลนกันฝุ่น และจัดให้มีรถบรรทุกฉีดพ่นน้ำเป็นระยะๆ เพื่อลดปริมาณฝุ่นละอองแล้ว พร้อมทั้งได้กำชับผู้รับเหมาเรื่องระยะเวลาการทำงานแล้ว
ความเห็นของผู้แจ้ง: บริการดีรวดเร็วประทับใจ เอาไป 5 ดาวเลย
พื้นที่: แขวงทับช้าง เขตสะพานสูง กรุงเทพมหานคร